Foto: Promo letak

IDUĆEG tjedna u Hrvatsku se vraća Judith Reisman, američka pseudoznanstvenica koja je desničarskim aktivistima služila kao "glavno oružje" u neuspješnoj borbi protiv uvođenja zdravstvenog odgoja u škole.

Njen dolazak najavljuje se bizarnim letkom "Ne dirajte djecu", koji je osim rasporedom Reismaničinih ukazanja tijekom boravka u Hrvatskoj ispunjen i brojnim neistinama kojima se bezrazložno plaši roditelje i djecu. Kako doznajemo, sporni letak distribuira se po vrtićima i školama.



Iz letka kojeg Reisman i njeni sljedbenici predočavaju javnosti, dalo bi se zaključiti da se u vrtićima odvijaju masovne orgije i pedofilska druženja odraslih s djecom, što nema veze ni s istinom, ni sa zdravim mozgom.

Tekst se nastavlja ispod oglasa





Također, Reisman i njeni sljedbenici i dalje poput pokvarene ploče uporno tupe kako je znanstvenik i pionir seksualne revolucije Alfred Kinsey bio pedofil te time straše javnost, iako za tako nešto nema dokaza niti Kinseyjeva učenja imaju veze sa zdravstvenim odgojem. Što je zapravo zdravstveni odgoj i o čemu zapravo sve djeca u sklopu tog programa uče možete pročitati ovdje.



Iako je Kinseyjev rad u mnogo čemu kontroverzan, posebice zbog pisanja o seksualnom ponašanju djece, nebrojeno puta je demantirano da je temeljen na "zlostavljanju nekoliko stotina djece". Sam Kinsey je isticao kako je zapise temeljio na sjećanjima odraslih ljudi, razgovorima s roditeljima i učiteljima te s jednim ili više pedofila. No, njegov neupitan znanstveni značaj kad je riječ o seksualnosti Reisman i njoj slični uporno pokušavaju moralno devalvirati kontroverznim filmom "The Kinsey Syndrome" Christiana J. Pinta.



Novim dolaskom Judith Reisman u Hrvatsku te najavljenim održavanjem njenog predavanja na Medicinskom fakultetu, koji bi trebao biti dom znanosti, zgroženi su brojni znanstvenici i intelektualci.